લંડન , 16 ઑગસ્ટઃ ધ ઓવલ ખાતે ભારત અને ઇંગ્લેન્ડ વચ્ચેની ટેસ્ટ શ્રેણીની પાંચમી અને અંતિમ ટેસ્ટ મેચ રમાઇ રહી છે , મેચના પહેલા દિવસે ભારતનું કંગાળ અને નાલેશીભર્યું પ્રદર્શન જારી રહ્યું હતું . ભારત તરફથી મહેન્દ્ર સિંહ ધોનીને બાદ કરતા એકપણ બેટ્સમેન પોતાની પ્રતિભાનુસાર બેટિંગ કરી શક્યું નહોતું , જેના કારણે ભારત માત્ર 148 રનમા પેવેલિયન ભેગું થઇ ગયું હતું . જ્યારે પહેલા દિવસની રમત પૂર્ણ થઇ ત્યાં સુધીમાં ઇંગ્લેન્ડે એકપણ વિકેટ ગુમાવ્યા વગર 62 રન બનાવી લીધા છે . ભારતની પ્રથમ ઇનિંગ અંગે વાત કરીએ તો ઇંગ્લન્ડે પહેલા ટોસ જીતીને ભારતને બેટિંગ માટે આમંત્રણ આપ્યું હતું . ભારત તરફથી મહેન્દ્ર સિંહ ધોનીએ 82 , મુરલી વિજય 18 અને આર અશ્વિને 13 રને સૌથી વધારે રન બનાવ્યા હતા . જ્યારે ગૌતમ ગંભીર 0 , ચેતેશ્વર પૂજારા 4 , વિરાટ કોહલી 6 , અજિંક્ય રહાણે 0 , સ્ટુઅર્ટ બિન્ની 2 , ભુવનેશ્વર કુમાર 5 , વરુણ એરોને 1 અને ઇશાંત શર્માએ 7 રન બનાવ્યા હતા . ઇંગ્લેન્ડની બોલિંગ આ મેચની પહેલી ઇનિંગમાં પણ સારી રહી હતી . ઇંગ્લેન્ડ તરફથી ક્રિસ જોર્ડને ત્રણ , ક્રિસ વોએક્સે ત્રણ વિકેટ લીધી હતી , જ્યારે જેમ્સ એન્ડરસન અને સ્ટુઅર્ટ બ્રોડે બે - બે વિકેટ લીધી હતી . આ મેચ સાથે જોડાયેલી કેટલીક રસપ્રદ બાબતો જાણવા માટે તસવીરો પર ક્લિક કરો . ઇંગ્લેન્ડથી આવ્યા બાદ વેસ્ટ ઇન્ડિઝ સાથે ટરકાશે ભારત આ પણ વાંચોઃ - સ્વાતંત્ર્ય દિવસે ઇંગ્લેન્ડમાં ભાવુક થયો ધોની